Serratia spieces, enterococcus spieces
Mohla by som sa opýtať ako liečiť serratia species a enterococcus species? Nasli mi po odobratí stolice a dr vravel ze na to sa antibiotiká vraj neuzivaju. Je vhodné uzit probiotiká jamieson? Nakolko mam aj HIT. Ďakujem
Dobrý deň,
ďakujeme za Vašu otázku.
Enterococcus sp. a Serratia sp. sú baktérie, ktoré se bežne vyskytujú ako súčasť prirodzenej mikroflóry v gastrointestinálním trakte. Ich premnoženie však môže spôsobiť zdravotné ťažkosti. Vo všeobecnosti platí zásada, že liečba je potrebná pri výskyte príznakov. Pokiaľ symptómy nie sú prítomné, alebo lekár zvážil, že nie je liečba potrebná, je potrebné sa riadiť jeho odporúčaním. Ak máte tráviace ťažkosti, je možné užívanie probiotík na posilnenie narušenej črevnej flóry. Probiotiká Jamieson probiotics obsahujú vo svojom zložení probiotické kmene, ktoré sú vhodné/prospešné alebo neškodné pri HIT. Odpoveď organizmu pri histamínovej intolerancii je však individuálna a preto je potrebné sa pri výbere probiotík riadiť podľa toho, ako na ne Váš organizmus reaguje subjektívne.
Prajem pekný zvyšok dňa.
S pozdravom
PharmDr. Veronika Kiabová